CELEX: 22015D1354
Language: da
Date: 2015-07-15 00:00:00
Title: Afgørelse nr. 44/2015 truffet af det blandede udvalg, der er nedsat i henhold til aftalen om gensidig anerkendelse mellem Det Europæiske Fællesskab og Amerikas Forenede Stater af 15. juli 2015 om opførelse af overensstemmelsesvurderingsorganer på listen i sektorbilaget om elektromagnetisk kompatibilitet [2015/1354]

5.8.2015   
            
            
               DA
            
            
               Den Europæiske Unions Tidende
            
            
               L 208/39
            
         AFGØRELSE Nr. 44/2015 TRUFFET AF DET BLANDEDE UDVALG, DER ER NEDSAT I HENHOLD TIL AFTALEN OM GENSIDIG ANERKENDELSE MELLEM DET EUROPÆISKE FÆLLESSKAB OG AMERIKAS FORENEDE STATER
   af 15. juli 2015
   om opførelse af overensstemmelsesvurderingsorganer på listen i sektorbilaget om elektromagnetisk kompatibilitet [2015/1354]
   DET BLANDEDE UDVALG HAR —
   under henvisning til aftalen om gensidig anerkendelse mellem Det Europæiske Fællesskab og Amerikas Forenede Stater, særlig artikel 7 og 14, og ud fra følgende betragtning:
   Det blandede udvalg skal træffe afgørelse om opførelse af et eller flere overensstemmelsesvurderingsorganer i et sektorbilag —
   BESTEMT FØLGENDE:
   
               1.
            
            
               Overensstemmelsesvurderingsorganet i tillæg B tilføjes til listen over overensstemmelsesvurderingsorganer i kolonnen »EF's adgang til USA's marked« i afsnit V i sektorbilaget om elektromagnetisk kompatibilitet.
            
         
               2.
            
            
               Det konkrete omfang af de produkter og overensstemmelsesvurderingsprocedurer, for hvilke overensstemmelsesvurderingsorganet i tillæg A opføres på listen, er aftalt mellem parterne og vil blive opretholdt af dem.
            
         
      Denne afgørelse, som er udfærdiget i to eksemplarer, undertegnes af det blandede udvalgs repræsentanter, som er bemyndiget til at handle på parternes vegne med henblik på ændring af aftalen. Denne afgørelse får virkning fra datoen for den sidste undertegnelse.
      
         
            På vegne af Amerikas Forenede Stater
         
         James SANFORD
         Undertegnet i Washington D.C., den 7. juli 2015.
      
      
         
            På vegne af Den Europæiske Union
         
         Fernando PERREAU DE PINNINCK
         Undertegnet i Bruxelles, den 15. juli 2015
      
   
   
      Tillæg A
      
         EU-overensstemmelsesvurderingsorgan, der tilføjes på listen over overensstemmelsesvurderingsorganer i kolonnen »EF's adgang til USA's marked« i afsnit V i sektorbilaget om elektromagnetisk kompatibilitet
      
      
                  
                              INTEL MOBILE COMMUNICATIONS France S.A.S.
                           
                        
                              425 Rue de Goa, Le Cargo Bat. B6
                           
                        
                              Zone des 3 Moulins
                           
                        
                              Antibes, 06600
                           
                        
                              FRANKRIG